APSTIPRINĀTS

 ar Nacionālās elektronisko plašsaziņas līdzekļu padomes

2018.gada 21.maija iepirkuma komisijas sēdes lēmumu (Protokols Nr.1)

Iepirkuma komisijas priekšsēdētāja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dace Ķezbere

**Nacionālās elektronisko plašsaziņas līdzekļu padomes**

**IEPIRKUMA**

Publisko iepirkumu likuma 9.panta noteiktajā kārtībā

**“Pētījums par Latvijas iedzīvotāju interesēm, dienaskārtību un uzticēšanos medijiem”**

Iepirkuma identifikācijas Nr. NEPLP 2018/1

**NOLIKUMS**

Rīgā

2018

**I Vispārīga informācija**

1. **Pasūtītājs**: Nacionālā elektronisko plašsaziņas līdzekļu padome (turpmāk arī – NEPLP), reģistrācijas Nr.90000081852, juridiskā adrese: Doma laukums 8A, Rīga, LV-1939, tālrunis +371 67221848, fakss: +371 67220448, interneta tīmekļvietne: [http://www.neplpadome.lv](http://www.neplpadome.lv/), elektroniskā pasta adrese: neplpadome@neplpadome.lv.
2. **Iepirkuma nosaukums, identifikācijas numurs un iepirkuma procedūras veids**: “Pētījuma veikšana par Latvijas iedzīvotāju interesēm, dienaskārtību un uzticēšanos medijiem”, iepirkuma identifikācijas Nr. NEPLP 2018/1 (turpmāk – iepirkums) saskaņā ar Publisko iepirkumu likuma 9.panta noteikumiem. Iepirkumu organizē iepirkuma komisija, kas izveidota ar NEPLP 2018.gada 10.maija rīkojumu Nr.1 “Par iepirkuma komisiju” (turpmāk – komisija).
3. **Pasūtītāja kontaktpersonas**:
	1. NEPLP Juridiskās nodaļas vadītāja Gita Keistere, tālr.+371 67221848, e-pasts: gita.keistere@neplpadome.lv;
	2. NEPLP juriskonsulte Dace Melbārzde, +371 67221848, e-pasts: dace.melbarzde@neplpadome.lv.
4. **Iepirkuma priekšmets**:
	1. pētījums par Latvijas iedzīvotāju pašreizējiem paradumiem, dienaskārtību, interesēm, lietojot dažādu mediju un informācijas resursu saturu, par uzticēšanos šiem medijiem un informācijas avotiem, kā arī Latvijas iedzīvotāju izpratnes par viedokļu līderiem noskaidrošana (turpmāk - pakalpojums), atbilstoši nolikuma nosacījumiem un iepirkuma Tehniskās specifikācijas (nolikuma 2.pielikums) prasībām;
	2. iepirkuma priekšmets atbilstoši CPV klasifikatoram CPV*(Common Procurement Vocabulary – kopējā iepirkuma vārdnīca)* nomenklatūras kods: 79315000-5 (Sociālo pētījumu pakalpojumi);
	3. pretendents drīkst iesniegt tikai vienu piedāvājuma variantu un tikai par visu iepirkuma priekšmeta apjomu. Iepirkuma priekšmets netiek dalīts daļās.
5. **Iepirkuma nolikuma saņemšana**: nolikums un cita iepirkuma procedūras dokumentācija ir brīvi un tieši elektroniski pieejama Pasūtītāja interneta tīmekļvietnē: [www.neplpadome.lv](http://www.neplpadome.lv) sadaļā “Padome”, ”Publiskie iepirkumi”.
6. **Iepazīšanās ar nolikumu**: ar nolikumu var iepazīties Nacionālajā elektronisko plašsaziņas līdzekļu padomē, Doma laukumā 8A, Rīgā, LV-1939, 6.stāvā (zvana poga Nr.6), Pasūtītāja darba laikā – daba dienās (I-V) no 9:00-17:00, iepriekš piesakoties pa tālruni 67221848.
7. **Iepirkuma līguma summa, izpildes termiņš un vieta**:
	1. iepirkuma līguma summa (bez pievienotās vērtības nodokļa)par visu iepirkuma priekšmeta apjomu nepārsniedz **EUR 20 000,-** (divdesmit tūkstoši *euro*). Pretendenta iepirkumā iesniegtais Finanšu piedāvājums nedrīkst pārsniegt šajā punktā noteikto līgumcenu. Ja pretendenta Finanšu piedāvājums pārsniedz šajā punktā noteikto līgumcenu, tas tiek izslēgts no turpmākās dalības šajā iepirkumā;
	2. iepirkuma līguma izpildes termiņš no līguma abpusējas parakstīšanas dienas ne vēlāk kā no 2018.gada 25.jūnija līdz 2018.gada 13.augustam;
	3. paredzamā līguma izpildes vieta – Latvijas Republikas teritorija.

**II Prasības attiecībā uz piedāvājumu**

1. **Piedāvājumu iesniegšanas termiņš**:Pretendentsvar iesniegt savu piedāvājumu **līdz 2018.gada** **11.jūnijam** plkst. 10:00.
2. **Piedāvājumu iesniegšanas vieta**: Nacionālā elektronisko plašsaziņas līdzekļu padome, Doma laukumā 8A, Rīgā, LV-1939, 6.stāvā (zvana poga Nr.6), Pasūtītāja darba laikā – daba dienās (I-V) no 9:00-17:00 vai nosūtot to uz šajā punktā minēto adresi pa pastu ierakstītā pasta sūtījumā. Pretendentiem, kuri piedāvājumus nosūta pa pastu, ir jānodrošina to piegāde šajā punktā norādītajā adresē līdz piedāvājumu iesniegšanas termiņam. Piedāvājums, kas NEPLP tiks saņemts pēc nolikuma 8.punktā minētā termiņa, neatvērts tiks nosūtīts atpakaļ iesniedzējam.
3. Piedāvājumi tiks atvērti NEPLP iepirkuma komisijas sēdē Doma laukumā 8A, Rīgā, LV-1939 (6.stāvā) **2018.gada 11.jūnijā plkst.12:00**.
4. **Piedāvājuma noformēšanas un iesniegšanas prasības**. Dokumenti jānoformē atbilstoši Dokumentu juridiskā spēka likumam, Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas kārtība”, Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā” un šim nolikumam.
	1. pretendentam jāiesniedz viens piedāvājuma oriģināls un viena piedāvājuma kopija, dokumentārā veidā papīra formā ar norādi “ORIĢINĀLS” un otrs ar norādi “KOPIJA”. Pastāvot pretrunām starp “ORIĢINĀLS” un “KOPIJA”, noteicošais būs “ORIĢINĀLS”;
	2. visiem piedāvājumā ietvertajiem dokumentiem, materiāliem jābūt caurauklotiem un aizzīmogotiem vienā sējumā (“ORIĢINĀLS” un “KOPIJA” iesieti atsevišķi) tā, lai nebūtu iespējams no piedāvājuma atdalīt lapas. Piedāvājuma lapām jābūt secīgi sanumurētām; Piedāvājuma aizmugurē jānorāda un ar pretendentu pārstāvēt tiesīgās vai tā pilnvarotās personas parakstu jāapliecina piedāvājuma lapu kopējais skaits;
	3. kopā ar piedāvājumu papīra formātā pretendentam piedāvājums jāiesniedz arī elektroniskā veidā, izmantojot USB interfeisa zibatmiņas ierīci vai kompaktdiskus (CD-R vai CD-RW);
	4. piedāvājums jāiesniedz vai jānosūta pa pastu vienā slēgtā, aizzīmogotā iepakojumā vai aploksnē. Uz iepakojuma vai aploksnes jānorāda:
		1. adresāts: Nacionālā elektronisko plašsaziņas līdzekļu padome, Doma laukumā 8a, Rīgā, LV-1939;
		2. pretendenta nosaukums un adrese;
		3. piedāvājums iepirkumam “Pētījums par Latvijas iedzīvotāju interesēm, dienaskārtību un uzticēšanos medijiem” (iepirkuma identifikācijas Nr. NEPLP 2018/1);
		4. NEATVĒRT līdz 2018.gada 11.jūnijam plkst.12:00!
	5. pretendenta piedāvājumu un piedāvājumā iekļautos dokumentus paraksta pretendentu pārstāvēt tiesīga (atbilstoši ierakstiem komercreģistrā) vai pretendenta pilnvarota persona. Ja piedāvājumā iekļauto dokumentāciju paraksta pilnvarota persona, piedāvājumam obligāti pievieno attiecīgu pilnvaru;
	6. piedāvājumā iekļautajiem dokumentiem jābūt datora izdrukas veidā, skaidri salasāmiem, latviešu valodā. Vārdiem un skaitļiem jābūt bez iestarpinājumiem, dzēsumiem vai labojumiem;
	7. ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šā dokumenta tulkojumu latviešu valodā, saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”;
	8. pretendents apliecina piedāvājuma kopiju un iesniegto dokumentu kopiju pareizību atbilstoši Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas kārtība”. Ja komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz notariāli apliecinātu dokumenta kopiju.
5. Pretendenta piedāvājums sastāv no šādām 4 (četrām) daļām:
	1. Pretendenta pieteikums;
	2. Pretendenta atlases dokumenti;
	3. Tehniskais piedāvājums;
	4. Finanšu piedāvājums.

Katrai piedāvājuma daļai jābūt atdalītai ar attiecīgās piedāvājuma daļas virsrakstu.

1. Iesniegtie iepirkuma procedūras piedāvājumi, kas iesniegti līdz piedāvājuma iesniegšanas termiņa beigām, netiek atdoti atpakaļ pretendentiem.
2. Pretendents sedz visas izmaksas, kas saistītas ar viņa piedāvājuma sagatavošanu un iesniegšanu NEPLP.
3. Iesniedzot piedāvājumu, pretendents pilnībā piekrīt visiem nolikuma noteikumiem.
4. **Piedāvājuma grozīšana vai atsaukšana:** pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, iesniedzotPasūtītājam iesniegumu slēgtā aploksnē, uz kuras norāda rekvizītus, kā arī sniedz skaidru atzīmi par saturu – “GROZĪJUMI” vai “ATSAUKUMS”. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā pretendents iesniedz jaunu piedāvājumu. Par piedāvājuma iesniegšanas laiku tiks uzskatīts otrā piedāvājuma iesniegšanas brīdis. Pēc piedāvājumu iesniegšanas termiņa beigām pretendents nevar savu piedāvājumu grozīt vai atsaukt.
5. Informācijas apmaiņa starp Pasūtītāju un pretendentiem par iepirkuma nolikumu un tā pielikumiem notiek rakstveidā pa pastu, faksu, e-pastu vai nododot personīgi. Uz informācijas pieprasījumiem un jautājumiem obligāti jābūt norādei: Iepirkumam “Pētījums par Latvijas iedzīvotāju interesēm, dienaskārtību un uzticēšanos medijiem”, iepirkuma identifikācijas Nr. NEPLP 2018/1.
6. **Informācijas sniegšana**: ja pretendents ir savlaicīgi pieprasījis papildu informāciju par iepirkuma nolikumā iekļautajām prasībām, Pasūtītājs to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju Pasūtītājs nosūta pretendentam, kas uzdevis jautājumu, un vienlaikus ievieto šo informāciju Pasūtītāja tīmekļvietnē: [www.neplpadome.lv](http://www.neplpadome.lv), sadaļā “Padome”, “Publiskie iepirkumi”, kurā ir pieejams nolikums un cita iepirkuma procedūras dokumentācija.

**III Prasības un nosacījumi pretendenta dalībai iepirkumā**

1. Pretendentu atlases prasību izpilde ir obligāta visiem pretendentiem, kas vēlas iegūt tiesības slēgt iepirkuma līgumu.
2. Pretendents var būt jebkura juridiska vai fiziska persona vai šādu personu apvienība jebkurā to kombinācijā (turpmāk – piegādātāju apvienība), kura ir iesniegusi visus dokumentus iepirkuma nolikumā noteiktajā kārtībā un izpilda nolikumā izvirzītās prasības, kas atbilst iepirkuma nolikuma dokumentācijā izvirzītajām prasībām un kura spēj nodrošināt kvalitatīva pakalpojuma sniegšanu.
3. Pretendenta apliecinājums dalībai iepirkumā, jāparaksta pretendenta pārstāvim ar pārstāvības tiesībām vai tā pilnvarotai personai.
4. Pretendentam jāatbilst šādiem kritērijiem:
	1. ja pretendents vai personu apvienības dalībnieks ir juridiska persona, tas ir reģistrēts Latvijas Republikas Uzņēmumu reģistrā vai tam ir līdzvērtīgas reģistrējošas iestādes ārvalstīs izdota pretendenta apliecināta reģistrācijas apliecības kopija atbilstoši attiecīgās valsts normatīvo aktu prasībām (ja attiecināms). Visos pretendenta atlases dokumentos pretendenta nosaukumam un rekvizītiem ir jāatbilst Latvijas Republikas reģistra vai līdzvērtīgas reģistrējošas iestādes ārvalstī reģistrācijas apliecībā minētajam;
	2. uz pretendentu neattiecas Publisko iepirkumu likuma 9.panta astotās daļas 1., 2. un 4. punktā noteiktie izslēgšanas nosacījumi;
	3. ne mazāk kā 3 (trīs) gadu pieredze sabiedrisko pētījumu/pakalpojumu jomā;
		1. pretendents iepriekšējo 3 (trīs) gadu laikā no piedāvājuma iesniegšanas dienas, ir veicis vismaz 2 (divus) iepirkuma priekšmeta apjomam līdzvērtīgus pētījumus (līdzvērtīgs respondentu skaits un pētījuma metode);
		2. pretendents ir saņēmis vismaz 2 (divas) pozitīvas atsauksmes no pasūtītājiem iepriekšējo 3 (trīs) gadu laikā no piedāvājuma iesniegšanas dienas, kas apliecina pretendenta sniegto pakalpojumu savlaicīgu izpildi un labo kvalitāti;
	4. pētījuma projekta vadītājam nepieciešama augstākā izglītība sociālajās vai eksaktajās zinātnēs;
	5. projekta īstenošanā iesaistīto personu teicamas latviešu un izvēlētās mazākumtautību valodas, kurā tiks veikta aptauja, zināšanas;
	6. pretendents ir sniedzis patiesu informāciju savas kvalifikācijas novērtēšanai un ir iesniedzis visu nolikumā pieprasīto informāciju.
5. Pretendents līguma izpildē var piesaistīt arī citus ekspertus, kas atbilst veicamā pakalpojuma saturam, nosakot to lomu pakalpojuma izpildē.
6. Pretendentu piedāvājumi, kuru pakalpojumi, atbilstoši piedāvājumā sniegtajai informācijai, neatbildīs kvalifikācijas prasībām, no tālākas vērtēšanas tiks izslēgti.
7. Ja piedāvājumu iesniedz personu apvienība, visi apvienības dalībnieki paraksta gan pieteikumu, gan tehnisko un finanšu piedāvājumu. Piedāvājumā jānorāda persona, kura pārstāv personu apvienību iepirkumā, kā arī katras personas atbildības apjoms. Šo informāciju paraksta visi personu apvienības dalībnieki.
8. Pretendents iepirkuma līguma izpildē ir tiesīgs piesaistīt apakšuzņēmējus. Nolikuma III sadaļā “Prasības un nosacījumi pretendenta dalībai iepirkumā” noteiktās prasības attiecas gan uz pašu pretendentu, gan pretendenta apakšuzņēmējiem, ja tādi tiek piesaistīti iepirkuma līguma izpildē.

**IV Pretendenta iesniedzamie dokumenti**

1. **Pretendenta pieteikums dalībai iepirkumā.** Pretendents, piesakoties dalībai iepirkumā, aizpilda pieteikumu atbilstoši iepirkuma nolikuma 1.pielikumā pievienotajai formai, tādējādi apliecinot savu gatavību piedalīties iepirkumā un norādot, ka uz viņu neattiecas Publisko iepirkumu likuma 9.panta astotajā daļā minētie pretendenta izslēgšanas nosacījumi. Pieteikumu paraksta pretendents vai pretendenta pārstāvis ar paraksta tiesībām (atbilstoši ierakstam Komercreģistrā) vai tā pilnvarota persona (atbilstoši klāt pievienotai pilnvarai).
2. **Pretendenta atlases dokumenti**
	1. Latvijas Republikas Uzņēmumu reģistra vai tam ir līdzvērtīgas reģistrējošas iestādes Latvijā vai ārvalstīs izdota pretendenta apliecināta reģistrācijas apliecības kopija, kas izdota atbilstoši attiecīgās valsts normatīvo aktu prasībām (ja attiecināms);
	2. pilnvara, ja pieteikumu paraksta pretendenta pilnvarotā persona (ja attiecināms);
	3. kompetentas attiecīgās valsts institūcijas izsniegts dokuments (kopija), kas apliecina, ka pretendents (t.sk. arī apakšuzņēmēji, piegādātāju apvienības vai personālsabiedrības dalībnieki) ir reģistrēts likumā noteiktajā kārtībā. *Dokuments nav jāiesniedz, ja pretendents ir reģistrēts Latvijas Republikas Uzņēmumu reģistra vestajos reģistros;*
	4. pretendenta pieredzes apraksts par pieredzi iepriekšējo 3 (trīs) gadu laikā no piedāvājuma iesniegšanas dienas sabiedrisko pētījumu/pakalpojumu jomā, tajā skaitā konsultācijas, aizpildot 5.pielikumā pievienoto veidlapu „Pieredzes apraksts”, kurā pretendents norāda savu (vai līguma izpildē iesaistītā personāla vai piesaistītā eksperta) pakalpojumu sniegšanas pieredzi līdzvērtīgu pakalpojumu jomā un apmērā;
	5. pretendenta pakalpojuma sniegšanā iesaistītā personāla un/vai piesaistīto ekspertu dzīves gājuma apraksts – *Curriculum Vitae* (turpmāk – CV), norādot pieredzes un prasmju aprakstu, kas apliecina pretendenta atbilstību nolikuma 22.4 un 22.5.punktā ietvertajām kvalifikācijas prasībām, papildus CV jānorāda, ka persona apliecina, ka apņemas piedalīties līguma izpildē, ja pretendentam tiks piešķirtas tiesības slēgt iepirkuma līgumu, CV pielikumā jāpievieno derīgas kvalifikāciju (izglītību) apliecinātas dokumentu kopijas (sertifikāti, diplomi, atsauksmes u.c.);
	6. vismaz 2 (divas) pozitīvas atsauksmes no pasūtītājiem iepriekšējo 3 (trīs) gadu laikā no piedāvājuma iesniegšanas dienas, veiktiem pakalpojumiem.
3. Ja pretendents pakalpojuma sniegšanai piesaista apakšuzņēmējus, tad atkarībā no pakalpojuma rakstura nolikuma noteiktie dokumenti ir jāiesniedz par piesaistītiem apakšuzņēmējiem vai to personālu/ekspertiem, kuri veiks konkrēto pakalpojumu, kā arī piedāvājumam jāpievieno apakšuzņēmēja apliecinājums par to, ka apakšuzņēmējs piekrīt sadarbībai veikt šo pakalpojumu. Pretendentam nepārprotami jānorāda darbu apjoms, kuru veikšanu paredzēts uzticēt katram konkrētam apakšuzņēmējam. Pretendents pilnā mērā atbild par apakšuzņēmēja sniegto pakalpojumu kvalitāti.
4. Ja pretendents savas kvalifikācijas novērtēšanai nav iesniedzis visus nolikumā prasītos atlases dokumentus, kā arī, ja tie neatbilst nolikuma prasībām, vai vispār nav iesniedzis prasīto informāciju, tad pretendents no tālākās līdzdalības iepirkumā tiek izslēgts.
5. **Tehniskais piedāvājums**
	1. pretendenta Tehniskajam piedāvājumam jāatbilst nolikuma 2.pielikumā norādītajai Tehniskajai specifikācijai;
	2. Tehnisko piedāvājumu sagatavo atbilstoši Tehniskās specifikācijas prasībām norādot informāciju par Tehniskās specifikācijas izpildi, lai Pasūtītājs var objektīvi pārliecināties par pretendenta Tehniskā piedāvājuma atbilstību iepirkuma nolikumā izvirzītajām prasībām.
6. **Finanšu piedāvājums**
	1. Finanšu piedāvājumu pretendents sagatavo un iesniedz atbilstoši Tehniskajā specifikācijā izvirzītajām prasībām (nolikuma 2.pielikums). Finanšu piedāvājumā cenu norāda *euro* bez pievienotās vērtības nodokļa (turpmāk arī – PVN);
	2. Finanšu piedāvājuma cenā jāiekļauj visas izmaksas un visi valsts un pašvaldību noteiktie nodokļi un nodevas, visi ar pakalpojuma veikšanu saistītie izdevumi, tiešās un netiešās izmaksas, tajā skaitā nodokļi, nodevas, transporta un citi izdevumi, kas nepieciešami, lai nodrošinātu Tehniskās specifikācijas prasību savlaicīgu un kvalitatīvu izpildi.
	3. Pretendentam ir jānodrošina piedāvātās cenas nemainīgums visā līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai, un šo procesu radītās sekas pretendentam ir jāprognozē un jāaprēķina, sastādot finanšu piedāvājumu.
7. Pretendents ir tiesīgs piedāvājumā iekļaut papildus nolikumā minētajiem dokumentiem citus dokumentus, ja tie var sniegt Pasūtītājam nozīmīgu informāciju attiecībā uz pretendentu un tā piedāvāto pakalpojumu.
8. Komisija ir tiesīga no pretendenta pieprasīt papildus informāciju, lai iegūtu pierādījumus par pretendenta atbilstību visām iepirkuma nolikumā iekļautajām prasībām.

**V Piedāvājuma vērtēšana un izvēles kritēriji**

1. **Piedāvājuma noformējuma pārbaude**. Komisija pārbauda pretendenta piedāvājuma atbilstību nolikumā noteiktajām piedāvājuma iesniegšanas un noformējuma prasībām vai pretendenta piedāvājums iesniegts saskaņā ar nolikuma II sadaļu “Prasības attiecībā uz piedāvājumu” noteiktajiem nosacījumiem. Ja pretendenta piedāvājums neatbilst kādai no nolikumā noteiktajām prasībām, komisija attiecīgā pretendenta piedāvājumu no turpmākās dalības iepirkumā izslēdz un tā piedāvājumu tālāk neizskata.
2. **Pretendentu atlase**. Komisija pārbauda pretendentu atlases dokumentus, lai pārliecinātos, vai pretendents atbilst iepirkuma nolikuma IV sadaļā “Pretendenta iesniedzamie dokumenti” noteiktajām pretendentu atlases prasībām, t.sk. komisijapārbauda, vai pretendenta iesniegtajā pieteikumā ir ietverts pretendenta parakstīts pieteikums par dalību iepirkumā ar apliecinājumu, ka uz pretendentu neattiecas Publisko iepirkumu likuma 9. panta astotajā daļā minētie izslēgšanas nosacījumi (nolikuma 1.pielikums). Ja pretendenta piedāvājumā iesniegtie dokumenti neatbilst kādai no pretendentu atlases prasībām, komisija lemj par attiecīgā pretendenta piedāvājuma izslēgšanu no turpmākās dalības iepirkumā.
3. **Tehniskā piedāvājuma pārbaude.** Komisija pārbauda pretendenta Tehniskā piedāvājuma atbilstību iepirkuma nolikuma 2.pielikumā “Tehniskā specifikācija” norādītajām prasībām. Ja pretendenta piedāvājums neatbilst nolikuma 2.pielikumā “Tehniskā specifikācija” norādītajām prasībām, komisija lemj par attiecīgā pretendenta piedāvājuma izslēgšanu no turpmākās dalības iepirkuma procedūrā.
4. **Finanšu piedāvājuma pārbaude**:
	1. komisija pārbauda vai pretendenta iesniegtais Finanšu piedāvājums atbilst nolikuma prasībām, vai Finanšu piedāvājumā nav aritmētisko kļūdu. Ja komisija Finanšu piedāvājumā konstatē aritmētiskās kļūdas, tā šīs kļūdas izlabo un rīkojas saskaņā ar Publisko iepirkumu likuma 41.panta devīto daļu. Turpmākajā piedāvājumu vērtēšanā, komisija ņem vērā tikai šajā nolikuma sadaļā noteiktajā kārtībā labotās kļūdas;
	2. komisija pārbauda, vai pretendenta piedāvājums nav nepamatoti lēts un rīkojas saskaņā ar Publisko iepirkumu likuma 53.panta noteikumiem. Ja komisija konstatē, ka konkrētais piedāvājums varētu būt nepamatoti lēts, tad pirms šā piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem;
	3. ja, izvērtējot pretendenta sniegto paskaidrojumu, komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, komisija atzīst piedāvājumu par nepamatoti lētu un izslēdz no tālākās dalības šajā iepirkumā.
5. Piedāvājumu vērtēšana notiek pēc izdevīguma punktu metodes. Komisija par iepirkuma uzvarētāju atzīs to pretendentu, kurš iesniedzis nolikuma noteikumiem un iepirkuma Tehniskajai specifikācijai atbilstošu **saimnieciski izdevīgāko piedāvājumu**.
6. Par saimnieciski izdevīgāko tiks atzīts tā pretendenta piedāvājums, kuram kopējā punktu summa būs vislielākā. Kopējais maksimāli iegūstamais punktu skaits, ko pretendents var iegūt, **ir 100 punkti**.
7. Komisija piedāvājumu vērtē atbilstoši Publisko iepirkumu likuma 26.panta otrajai daļai, nosakot saimnieciski izdevīgāko piedāvājumu atbilstoši šādiem vērtēšanas kritērijiem un vērtējuma aprēķināšanas algoritmam:

|  |  |  |
| --- | --- | --- |
| Nr. p. k. | Novērtēšanas kritēriji | Maksimāli iespējamais punktu skaits |
| 1. | **Cena** | **30** |
| 2. | **Piedāvājuma kvalitāte:** | **70** |
|  | a) tehniskā piedāvājuma detalizācija un sarežģītība | 50 |
|  | b) pieredze | 20 |
|  | **KOPĀ:** | **100** |

* 1. Pēc cenas vislētākais piedāvājums tiek vērtēts ar maksimāli iespējamo punktu skaitu 30. Pārējo piedāvājumu cenu punkti tiek aprēķināti pēc šādas formulas:

30\* (x / y) = z, kur

30 – maksimāli iespējamais punktu skaits;

x – viszemākā piedāvājuma cena;

y – piedāvājuma cena, kurai aprēķina punktus;

z – attiecīgā piedāvājuma iegūtie punkti.

* 1. Izvērtējot piedāvājuma kvalitāti (punkts a), komisija vērtēs pretendenta tehniskajā specifikācijā norādītās metodes mērķa sasniegšanai, paredzamā pētījuma detalizācijas un sarežģītības pakāpi (35-50 punkti – aptaujā aptverta visa Latvijas teritorija, paredzēts veikt tiešās intervijas ar respondentu klātienē, respondentu skaits lielāks kā 1800; 10-34 punkti – aptaujā aptverta lielākā daļa Latvijas teritorijas, jauktas intervijas metodes, respondentu skaits 1500-1800).
	2. Izvērtējot piedāvājuma kvalitāti (punkts b), komisija vērtēs pretendenta pieredzes ilgumu līdzvērtīgu projektu un pakalpojumu sniegšanas jomā (10-20 punkti – pieredze vairāk kā 5 (pieci) gadi; 5-10 punkti – pieredze 3 (trīs) līdz 5 (pieci) gadi).

**VI Publisko iepirkumu likuma izslēgšanas nosacījumu pārbaude un**

**lēmuma pieņemšana**

1. Pirms galīgā lēmuma pieņemšanas par iepirkuma rezultātiem komisija pārbauda vai uzpretendentu (tai skaitā uz pretendenta norādīto personu, uz kuras iespējām pretendents balstās,lai apliecinātu, ka tā kvalifikācija atbilst iepirkumā noteiktajām prasībām, kā arī personālsabiedrības biedrs, ja pretendents ir personālsabiedrība), kuram būtu piešķiramas līguma slēgšanas tiesības, neattiecas Publisko iepirkumu likuma 9.panta astotajā daļā minētie izslēgšanas nosacījumi, komisija rīkosies saskaņā ar Publisko iepirkumu likuma 9.panta devīto daļu.
2. Ja, veicot pārbaudi, iepirkuma komisija konstatēs nodokļu parādus, tajā skaitā valsts sociālās apdrošināšanas obligāto iemaksu parādus, kas kopsummā pārsniedz 150 *euro*, tad tā rīkosies saskaņā ar Publisko iepirkumu likuma 9.panta desmito daļu.
3. Ja izraudzītais pretendents atsakās slēgt līgumu ar Pasūtītāju, komisija pieņem lēmumu slēgt līgumu ar nākamo pretendentu, kurš piedāvājis saimnieciski izdevīgāko piedāvājumu, izvērtējot par piedāvājumu saņemto punktu skaitu. Ja nākamais izraudzītais pretendents atsakās slēgt līgumu, komisija pieņem lēmumu pārtraukt iepirkumu, neizvēloties nevienu piedāvājumu.
4. Pasūtītājs var pieņemt lēmumu par iepirkuma procedūras izbeigšanu bez līguma noslēgšanas, ja netika iesniegti piedāvājumi vai iesniegtie piedāvājumi neatbilda nolikuma, tajā skaitā iepirkuma Tehniskajā specifikācijā noteiktajām prasībām, kā arī citos gadījumos saskaņā ar Publisko iepirkumu likumu.
5. Paziņojums par pieņemto lēmumu tiks paziņots pretendentiem normatīvajos aktos noteiktajā kārtībā un publicēts Nacionālās elektronisko plašsaziņas līdzekļu padomes tīmekļvietnē: [www.neplpadome.lv](http://www.neplpadome.lv) (sadaļā “Padome”, “Publiskie iepirkumi”.)

**VII Nolikuma pielikumi**

1. Pretendenta pieteikums dalībai iepirkumā (forma) – 1.pielikums
2. Tehniskā specifikācija – 2.pielikums
3. Tehniskais piedāvājums (forma) – 3.pielikums
4. Finanšu piedāvājums (forma) – 4. pielikums
5. Pieredzes apraksts – 5.pielikums
6. Iepirkuma līguma projekts – 6.pielikums

***1.pielikums***

*NEPLP iepirkuma Nr. NEPLP 2018/1*

*“Pētījums par Latvijas iedzīvotāju interesēm, dienaskārtību un uzticēšanos medijiem”*

*nolikumam*

**PRETENDENTA PIETEIKUMS DALĪBAI IEPIRKUMĀ (FORMA)**

“Pētījums par Latvijas iedzīvotāju interesēm, dienaskārtību un uzticēšanos medijiem”, iepirkuma identifikācijas Nr. NEPLP 2018/1

Pieteikumu dalībai iepirkumā iesniedza:

|  |  |
| --- | --- |
| **Pretendenta nosaukums** | **Pretendenta rekvizīti** (juridiskā adrese, vienotais reģistrācijas numurs, nodokļu maksātāja reģistrācijas numurs, kredītiestādes rekvizīti) |
|  |  |

turpmāk arī – pretendents.

1. Ar šo Pretendents, tā *amats, vārds uzvārds,* personā, kurš(-a) darbojas pamatojoties uz *statūtiem/pilnvaras*, piesaka savu dalību NEPLP iepirkumā „Pētījums par Latvijas iedzīvotāju interesēm, dienaskārtību un uzticēšanos medijiem”, iepirkuma identifikācijas Nr. NEPLP 2018/1 (turpmāk – iepirkums), un piedāvā sniegt pakalpojumu saskaņā ar tā iesniegto Tehnisko piedāvājumu un Finanšu piedāvājumu, kā arīpiekrīt nolikuma noteikumiem un garantē nolikuma noteikumu prasību izpildi.
2. **Pretendents apliecina, ka**:
	1. nekādā veidā nav ieinteresēts nevienā citā piedāvājumā, kas iesniegts šim iepirkumam, nav tādu apstākļu, kas liegtu piedalīties iepirkumā un pildīt nolikumā un iepirkuma tehniskajā specifikācijā norādītās prasības;
	2. uz to nav attiecināmi Publisko iepirkumu likuma 9.panta astotajā daļā minētie izslēgšanas nosacījumi;
	3. iepirkuma noteikumi ir skaidri un saprotami un iepirkuma līguma piešķiršanas gadījumā apņemas pildīt visas Tehniskajā specifikācijā izvirzītās prasības;
	4. pretendenta iesniegtais piedāvājums nesatur komercnoslēpumu un Pasūtītājs to ir tiesīgs publicēt normatīvajos aktos noteiktajā kārtībā *(ja piedāvājums satur komercnoslēpumu, lūdzu norādīt, kāda informācija iesniegtajā piedāvājumā ir komercnoslēpums);*
	5. visas ziņas un informācija iesniegtajā piedāvājumā un atlases dokumentos par piedāvāto pakalpojumu ir patiesas.
3. **Pretendenta kontaktpersonas**
	1. Vārds, uzvārds, amats
	2. Adrese
	3. Tālrunis/fakss
	4. E-pasta adrese

|  |  |
| --- | --- |
| Datums:\_\_\_\_\_\_\_\_\_\_\_\_\_\_\_\_\_\_\_\_\_ |  |
|  | Paraksts[[1]](#footnote-1):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

***2.pielikums***

*NEPLP iepirkuma Nr. NEPLP 2018/1*

*“Pētījums par Latvijas iedzīvotāju interesēm, dienaskārtību un uzticēšanos medijiem”*

*nolikumam*

**TEHNISKĀ SPECIFIKĀCIJA**

**Pētījuma mērķis ir noskaidrot**

1. kādus medijus ikdienā patērē Latvijas iedzīvotāji un kāpēc, ietverot Latvijas iedzīvotāju mediju un dažādu informācijas resursu lietošanas paradumus un dienaskārtību;
2. Latvijas iedzīvotāju uzticēšanos (vai neuzticēšanos) dažādiem medijiem (nosaucot medijus un pamatojot, kāpēc);
3. Ko Latvijas iedzīvotāji uzskata par viedokļu līderiem (norādot arī, kurus žurnālistus un kurus medijus) publiskajā informatīvajā telpā un kāpēc.

**Pētījuma īstenošanas laiks** ne vēlāk kā no 2018.gada 25.jūnija līdz 2018.gada 13.augustam.

**Pētījuma darba uzdevumi:**

1. sagatavošanās darbi pētījuma veikšanai, iedzīvotāju intervēšanas anketas izveide un saskaņošana ar pasūtītāja pārstāvi;
	1. pētījums aptver visu Latvijas teritoriju;
	2. aptaujas veikšanai tiek speciāli sastādītas anketas vismaz divās valodās – latviešu un vismaz vienā no mazākumtautību valodām;
	3. aptaujas anketas tiek saskaņotas ar pasūtītāja pārstāvi.
2. Latvijas iedzīvotāju aptaujas veikšana, atbilstoši pētījuma mērķī noteiktajam, izmantojot ar pasūtītāju saskaņotās anketas;
	1. pētījums tiek veikts, organizējot atsevišķu Latvijas iedzīvotāju aptauju;
	2. kopējais respondentu skaits aptaujā ne mazāk kā 1500;
	3. aptaujas mērķa grupas:
		1. visi Latvijas iedzīvotāji vecuma grupā no 16 gadiem un vecāki (skaits – vismaz 1500), tajā skaitā
		2. mazākumtautību Latvijas iedzīvotāji (vismaz 300) un
		3. jaunieši vecumā no 16 līdz 30 gadiem (vismaz 200).
	4. aptaujā tiek izmatotas speciāli sastādītas anketas vismaz divās valodās – latviešu un vismaz vienā no mazākumtautību valodām, intervijas valodu izvēlas respondents;
	5. aptaujas veids – tieša intervija;
	6. respondentu izlases princips – nejauši stratificēts; stratifikācijā jāiekļauj administratīvi teritoriālā pazīme un kvotu elementi.
3. aptaujas veikšanas laikā savākto datu apkopšana un apstrāde.

Pēc visu darba uzdevumu īstenošanas jāsagatavo **nodevuma dokuments (latviešu valodā)**, kurā iekļauti šādi dokumenti:

1. Analītisks ziņojums par rezultātiem – atskaite (vismaz 50 000 rakstu zīmes ar atstarpēm) (MS Word un PDF formātā);
2. Pētījuma rezultātu prezentācija ar piemērotu grafisku atspoguļojumu (diagrammas, infografikas u.tml.) MS Powerpoint prezentācijā vismaz 15 (piecpadsmit) slaidu apjomā;
3. Datu masīvu Excel formātā.

Nodevuma dokuments (ziņojums, prezentācija un Excel datu masīvs) jāsagatavo un jānodod Pasūtītāja rīcībā līdz 2018.gada 13.augustam. Visi nodevuma dokumenti vienlaikus ar drukāto versiju Pasūtītājam iesniedzami arī elektroniskā veidā, izmantojot USB interfeisa zibatmiņas ierīci vai kompaktdiskus (CD-R vai CD-RW).

Nodevuma dokumentos jānorāda, ka sagatavotais pētījums ir Nacionālās elektronisko plašsaziņas līdzekļu padomes īpašums un var tikt izmantots pēc Nacionālās elektronisko plašsaziņas līdzekļu padomes ieskatiem.

***3.pielikums***

*NEPLP iepirkuma Nr. NEPLP 2018/1*

*“Pētījums par Latvijas iedzīvotāju interesēm, dienaskārtību un uzticēšanos medijiem”*

*Nolikumam*

**TEHNISKAIS PIEDĀVĀJUMS (FORMA)**

Tehniskajā piedāvājumā **pretendents apraksta** kā tiks nodrošinātas Tehniskajā specifikācijā (nolikuma 2.pielikums) noteiktās prasības un paredzētie uzdevumi, aprakstot darba metodi un norādot darba uzdevumu izpildes laiku.

|  |  |  |  |
| --- | --- | --- | --- |
| **Nr.** | **Tehniskajā specifikācijā** **paredzētie uzdevumi** | **Uzdevuma izpildes apraksts** | **Uzdevuma izpildes laiks** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| ... |  |  |  |

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_

Pretendenta/pretendenta vadītāja vai tā

pilnvarotās personas paraksts, paraksta atšifrējums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***4.pielikums***

*NEPLP iepirkuma Nr. NEPLP 2018/1*

*“Pētījums par Latvijas iedzīvotāju interesēm, dienaskārtību un uzticēšanos medijiem”*

*Nolikumam*

**FINANŠU PIEDĀVĀJUMS\* (FORMA)**

|  |  |  |  |
| --- | --- | --- | --- |
| Nr. p. k. | Izmaksu pozīcija | Cena, *euro* bez PVN | Cena, *euro* ar PVN |
| 1. |  |  |  |
| 2. |  |  |  |
| 3. |  |  |  |
| … |  |  |  |
| Kopējā summa *euro* (bez PVN): |  |
| PVN: |  |
| Kopējā summa *euro* (ar PVN): |  |

\* Finanšu piedāvājumā piedāvātā cena ietver visus ar pakalpojuma sniegšanu saistītos izdevumus, ieskaitot transporta izdevumus, visa veida sakaru izmaksas un izmaksas, kas saistītas ar pakalpojumu kvalitātes nodrošinājumu. Finanšu piedāvājuma cenā iekļauti visi nodokļi un nodevas, ja tādas ir paredzētas.

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_

Pretendenta/pretendenta vadītāja vai tā

pilnvarotās personas paraksts, paraksta atšifrējums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***5.pielikums***

*NEPLP iepirkuma Nr. NEPLP 2018/1*

*“Pētījums par Latvijas iedzīvotāju interesēm, dienaskārtību un uzticēšanos medijiem”*

*nolikumam*

**PIEREDZES APRAKSTS**

*Pretendenta pieredze sabiedrisko pētījumu/pakalpojumu jomā pēdējo piecu gadu laikā:*

|  |  |  |  |  |
| --- | --- | --- | --- | --- |
| **Pakalpojuma sniegšanas laiks un vieta (gads un mēnesis)** | **Pakalpojumi (līgumdarbi)** | **Konsultāciju stundas** | **Pakalpojuma saņēmējs** | **Kontaktinformācija atsauksmēm** |
|  |  |  |  |  |
|  |  |  |  |  |
|  |  |  |  |  |

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_

Pretendenta/pretendenta vadītāja vai tā

pilnvarotās personas paraksts, paraksta atšifrējums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***6.pielikums***

*NEPLP iepirkuma Nr. NEPLP 2018/1*

*“Pētījums par Latvijas iedzīvotāju interesēm, dienaskārtību un uzticēšanos medijiem”*

*nolikumam*

**IEPIRKUMA LĪGUMA PROJEKTS**

**Pētījuma veikšana par Latvijas iedzīvotāju interesēm, dienaskārtību un uzticēšanos medijiem**

### Rīgā 2018.gada \_\_.jūnijā

**Nacionālā elektronisko plašsaziņas līdzekļu padome**, tekstā arī – **Pasūtītājs**, tās priekšsēdētājas Daces Ķezberes personā, kura darbojas uz Elektronisko plašsaziņas līdzekļu likuma pamata, no vienas puses, un

\_\_\_\_\_\_\_\_\_\_\_\_\_\_\_\_\_\_\_, turpmāk tekstā – **Izpildītājs**, tās \_\_\_\_personā, kas rīkojas saskaņā ar \_\_\_\_\_\_\_\_\_\_\_\_\_no otras puses, turpmāk kopā sauktas – Puses,

pamatojoties uz iepirkuma „Pētījums par Latvijas iedzīvotāju interesēm, dienaskārtību un uzticēšanos medijiem” (Iepirkuma Nr. NEPLP 2018/1) rezultātiem, vienojas, ka Izpildītājs Pasūtītāja vajadzībām veiks pētījumu parLatvijas iedzīvotāju interesēm, dienaskārtību un uzticēšanos medijiem saskaņā ar šādu vienošanos un nosacījumiem, turpmāk – Līgums:

1. **Līguma priekšmets**
	1. Pasūtītājs uzdod, bet Izpildītājs par atlīdzību apņemas šajā Līgumā noteiktajā apjomā un termiņos Pasūtītāja vajadzībām veikt pētījumu par Latvijas iedzīvotāju interesēm, dienaskārtību un uzticēšanos medijiem atbilstoši Izpildītāja iepirkumā iesniegtajam Tehniskajam piedāvājumam (Līguma 1.pielikums), Finanšu piedāvājumam (Līguma 2.pielikums), Pasūtītāja norādījumiem, šā Līguma noteikumiem un Latvijas Republikas normatīvajiem aktiem (turpmāk arī – pakalpojums).
	2. Pakalpojuma ietvaros Izpildītājs saskaņā ar Tehnisko piedāvājumu (Līguma 1.pielikums) veic šādus darbus:
		1. veic sagatavošanās darbus pētījuma veikšanai, izveido iedzīvotāju intervēšanas anketu un saskaņo to ar Pasūtītāja kontaktpersonu;
		2. veic Latvijas iedzīvotāju aptauju atbilstoši Tehniskajam piedāvājumam un iepirkuma „Pētījums par Latvijas iedzīvotāju interesēm, dienaskārtību un uzticēšanos medijiem” (Iepirkuma Nr. NEPLP 2018/1) mērķī noteiktajam, izmantojot ar Pasūtītāju saskaņotās anketas;
		3. apkopo un apstrādā aptaujas veikšanas laikā savāktos datus.
	3. Izpildītājs šā Līguma ietvaros sniedz Pasūtītājam informāciju, ieteikumus, rekomendācijas, prezentācijas vai cita satura paziņojumu un par šā Līguma ietvaros sniegtā Pakalpojuma izpildi sagatavo un iesniedz Pasūtītājam nodevumu (turpmāk – Nodevums), kurā iekļauti šādi dokumenti (drukātā versijā un elektroniskā veidā, izmantojot USB interfeisa zibatmiņas ierīci vai kompaktdiskus (CD-R vai CD-RW)):
		1. Analītisku ziņojumu par rezultātiem – atskaiti (vismaz 50 000 rakstu zīmes ar atstarpēm) (MS Word un PDF formātā);
		2. Pētījuma rezultātu prezentāciju ar piemērotu grafisku atspoguļojumu (diagrammas, infografikas u.tml.) MS Powerpoint prezentācijā vismaz 15 (piecpadsmit) slaidu apjomā;
		3. Datu masīvu Excel formātā.
	4. Izpildītāja kontaktpersona Līguma izpildes gaitā ir\_\_\_\_\_\_\_ (e-pasts:\_\_\_\_\_\_; tālr.\_\_\_\_\_\_\_\_\_\_) un Pasūtītāja kontaktpersona Līguma izpildes gaitā ir \_\_\_\_\_\_\_\_ (tālr. 67221848; e-pasts: neplpadome@neplpadome.lv).
2. **Pakalpojumu apmaksa un maksājumu veikšanas kārtība**
	1. Līguma kopējā summa ir **20 000,-** ***euro*** (divdesmit tūkstoši *euro*, 00 centi), neieskaitot pievienotās vērtības nodokli (turpmāk – PVN) (turpmāk – Līguma summa). PVN tiek maksāts atbilstoši Latvijas Republikas normatīvajos aktos noteiktajam procentu likmes apmēram.
	2. Līguma summā ir iekļauti visi Latvijas Republikas normatīvajos aktos paredzētie tiešie un netiešie nodokļi un nodevas, izņemot PVN, visi tiešie un netiešie izdevumi, tai skaitā transporta izdevumi un atlīdzība par autoru un blakustiesību subjektu mantiskajām tiesībām, kas saistīti ar Pakalpojuma sniegšanu.
	3. Izpildītājs apņemas veikt visu Latvijas Republikas likumdošanas aktos noteikto nodokļu samaksu.
	4. Par šī Līguma 1.1.-1.3. punktā noteikto saistību izpildi Puses paraksta pieņemšanas-nodošanas aktu ne vēlāk kā 2018.gada 13.augustā.
	5. Puses vienojas, ka Līguma 2.1.punktā minēto summu Pasūtītājs samaksā izpildītājam, pārskaitot to uz Izpildītāja norādīto bankas kontu 5 (piecu) darba dienu laikā pēc pieņemšanas-nodošanas akta abpusējas parakstīšanas dienas un Izpildītāja izrakstītā rēķina saņemšanas dienas, ņemot vērā šā Līguma 2.6.punkta noteikumus.
	6. Puses vienojas, ka pēc Līguma 1.2.1.punktā minēto darbu izpildes, taču ne vēlāk kā līdz 2018.gada 04.jūlijam, var parakstīt papildus pieņemšanas-nodošanas aktu par Līguma 1.2.1.punktā minēto darbu izpildi. Šajā gadījumā Pasūtītājs ir tiesīgs pēc Izpildītāja izrakstīta rēķina saņemšanas 5 (piecu) darba dienu laikā veikt daļēju (līdz 30% apmērā) Līguma 2.1.punktā noteiktās līguma summas samaksu.
3. **Izpildītāja pienākumi un tiesības**
	1. Izpildītājs apņemas:
		1. sniegt Pakalpojumu atbilstošā kvalitātē, apjomā un termiņā, saskaņā ar šā Līguma noteikumiem, Tehnisko piedāvājumu (Līguma 1.pielikums), Pasūtītāja norādījumiem, ievērojot Latvijas Republikā spēkā esošos normatīvos aktus;
		2. nekavējoties novērst Pasūtītāja izvirzītās pretenzijas par sniegtā Pakalpojuma kvalitāti par saviem līdzekļiem, ar savām iekārtām un darbaspēku;
		3. ne vēlāk kā 1 (vienas) darbdienas laikā pēc Pasūtītāja pieprasījuma sniegt Pasūtītājam informāciju par līgumsaistību izpildes gaitu un norisi;
		4. Pakalpojuma izpildē iesaistīt kvalificētu personālu, izmantot savu tehniku, darbarīkus, transportu un citus šā Līguma saistību izpildei nepieciešamos resursus;
		5. nodrošināt, ka Pakalpojums tiek sniegts apzinīgi, centīgi, profesionāli, augstākajā kvalitātē, ar to iemaņu, rūpības un centības līmeni, kāds piemīt citiem profesionāļiem, kas veic līdzīga veida pakalpojumus;
		6. jebkuru Līguma izpildē iegūto informāciju izmantot tikai šā Līguma izpildes nodrošināšanai, nodrošināt, ka jebkura no Pasūtītāja iegūtā informācija netiek izpausta trešajām personām, izņemot normatīvajos aktos noteiktos gadījumus;
		7. saskaņot ar Pasūtītāju Pakalpojuma izpildes ietvaros veicamos nepieciešamos labojumus pēc Pasūtītāja ieteikumiem vai iebildumiem;
		8. pēc Pakalpojuma izpildes iesniegt Pasūtītājam no Izpildītāja puses sagatavotu Nodevumu un pieņemšanas-nodošanas aktu;
		9. ar Akta abpusēju parakstīšanas brīdi nodot Pasūtītājam visas autora mantiskās tiesības uz Līguma izpildes ietvaros radītiem autortiesību darbiem.
	2. Izpildītājs ir tiesīgs:
		1. saņemt Pasūtītāja rīcībā esošo informāciju, kas nepieciešama šā Līguma ietvaros noteikto darbu izpildei;
		2. saņemt Līguma summu par atbilstoši šā Līguma noteikumiem sniegtu Pakalpojumu šajā Līgumā paredzētajos termiņos un kārtībā.
4. **Pasūtītāja pienākumi un tiesības**
	1. Pasūtītājs apņemas:
		1. šā Līgumā noteiktajā kārtībā par kvalitatīvi sniegtu Pakalpojumu, ievērojot šā Līguma noteikumus, pieņemt un parakstīt Izpildītāja sagatavotu pieņemšanas-nodošanas aktu;
		2. šā Līgumā noteiktajā kārtībā un apjomā samaksāt Izpildītājam Līguma summu par atbilstoši šā Līguma noteikumiem un Pasūtītāja norādījumiem sniegto Pakalpojumu;
		3. sniegt Izpildītājam visu tā rīcībā esošo informāciju un materiālus, kas nepieciešama un varētu būt noderīga pilnīgai Pakalpojuma izpildei.
	2. Pasūtītājs ir tiesīgs:
		1. izvirzīt Izpildītājam pamatotas pretenzijas par Pakalpojuma kvalitāti un trūkumiem saskaņā ar šā Līguma noteikumiem;
		2. nepieņemt Pakalpojumu, ja konstatē, ka trūkumi nav novērsti atbilstoši Pasūtītāja norādījumiem un šā Līguma noteikumiem.
	3. Pasūtītājs nav atbildīgs par Izpildītāja iesniegtajā Finanšu piedāvājumā (Līguma 2.pielikums) pieļautajām kļūdām un nenes materiālo atbildību (neapmaksā) par Finanšu piedāvājumā neiekļautajām Pakalpojuma izpildei nepieciešamajām izmaksām. Šajā punktā minētās izmaksas sedz Izpildītājs.
5. **Pušu atbildība**
	1. Puses viena pret otru ir pilnīgi atbildīgas par šajā Līgumā ietverto saistību izpildi, neizpildi vai nepienācīgu izpildi tādā kārtībā, kā to paredz šis Līgums un Latvijas Republikas spēkā esošie normatīvie akti.
	2. Par maksājumu termiņu neievērošanu Pasūtītājs maksā Izpildītājam līgumsodu 0,1% (nulle, komats, viens procents) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti) no Līguma summas.
	3. Par Līgumā ietverto saistību neizpildi vai nepienācīgu izpildi Izpildītājs maksā Pasūtītājam līgumsodu 0,1% (nulle, komats, viens procents) apmērā no Līguma summas par jebkuriem termiņu kavējumiem, bet ne vairāk kā 10% no Līguma summas.
	4. Līgumsoda samaksa neatbrīvo Puses no Līguma saistību izpildes, kas radusies sakarā ar Līgumā ietverto saistību pārkāpumu.
	5. Puses šī Līguma izpildes sakarā ir atbildīgas viena pret otru par tiešajiem zaudējumiem, kas nodarīti vienai Pusei otras Puses vainojamas darbības dēļ. Puses nav atbildīgas par netiešajiem zaudējumiem, negūto peļņu un negūtajiem ieņēmumiem.
6. **Līguma spēkā stāšanās, tā darbības laiks un izbeigšana**
	1. Līgums stājas spēkā tā abpusējas parakstīšanas dienā, un tā izpildes termiņš ir **2018.gada 13.augusts** vai līdz Pušu savstarpējo līgumsaistību pilnīgai izpildei.
	2. Līgums var tikt izbeigts pirms termiņa šajā Līgumā noteiktajos gadījumos un pēc abu Pušu rakstiskas vienošanās.
	3. Pusēm ir tiesības vienpusēji atkāpties no Līguma tikai šajā Līgumā un Latvijas Republikas spēkā esošo normatīvo aktu noteiktos gadījumos.
	4. Līgums var tikt vienpusēji izbeigts, ja kāda no Pusēm pilnībā vai daļēji nepilda šā Līguma saistības, paziņojot to rakstiski otrai Pusei 20 (divdesmit) dienas iepriekš un pievienojot attiecīgus pierādījumus par Līguma saistību neizpildi.
	5. Izbeidzot Līgumu pirms termiņa, Puses veic savstarpējos norēķinus, pamatojoties uz faktiski sniegtā Pakalpojuma apjomu, par ko tiek sagatavots un abpusēji parakstīts pieņemšanas-nodošanas akts, tajā skaitā līgumsoda samaksu, zaudējumu atlīdzināšanu, 10 (desmit) darba dienu laikā, skaitot no vienošanās par Līguma izbeigšanu abpusējas parakstīšanas vai paziņojuma par Līguma izbeigšanu nosūtīšanas dienas.
7. **Nepārvarama vara**
	1. Ne Pasūtītājs, ne Izpildītājs nekādā veidā nav atbildīgs par Līgumā noteikto pienākumu neizpildi vai izpildes aizkavēšanu, ja šādu neizpildi vai kavēšanos izraisījuši apstākļi, kuri ir ārpus tās Puses, kura nav spējusi izpildīt savus pienākumus vai ir aizkavējusi savu pienākumu izpildi, kontroles. Par Līguma neizpildi vai izpildes aizkavēšanu izraisošiem iemesliem nav uzskatāmi apstākļi, kurus Puses varēja vai tām vajadzēja paredzēt.
	2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
	3. Nepārvaramas varas apstākļu iestāšanas gadījumā Puses vienojas par Līgumā noteikto saistību izpildes termiņu.
8. **Autortiesības**

Visas autora un blakustiesību subjektu mantiskās tiesības, t.sk. tiesības publiskot, publicēt un publiski izpildīt, izplatīt, padarīt darbu pieejamu sabiedrībai tādējādi, ka tam var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt vai veidot kopijas tieši vai netieši, īslaicīgi vai pastāvīgi reproducēt darbu, nodot jebkādā veidā trešajām personām, veikt tajā labojumus, uz šā Līguma izpildes ietvaros radītiem autortiesību darbiem un blakustiesību objektiem pāriet Pasūtītājam ar to nodošanas brīdi.

1. **Strīdu izskatīšanas kārtība**
	1. Līgums ir sagatavots un piemērojams saskaņā ar Latvijas Republikas likumiem.
	2. Jebkādas domstarpības un strīdi, kas skar Līgumu, puses risina pārrunu ceļā.
	3. Gadījumā, ja Puses pārrunu ceļā nevar vienoties, strīdus jautājumu nodod izskatīšanai tiesā, saskaņā ar pastāvošiem Latvijas Republikas normatīvajiem aktiem.
2. **Nobeiguma noteikumi**
	1. Jebkuri Līguma grozījumi vai papildinājumi noformējami rakstveidā un pievienojami Līgumam kā neatņemamas tā sastāvdaļas.
	2. Jautājumi, kas nav atspoguļoti Līgumā, tiek izskatīti atbilstoši pastāvošai Latvijas Republikas likumdošanai.
	3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	4. Puses apņemas nekavējoties informēt viena otru par savu rekvizītu maiņu.
	5. Līgums sagatavots latviešu valodā uz \_\_ (\_\_\_) lapām divos eksemplāros. Katrai Pusei izsniegts pa vienam eksemplāram.

1. **Pušu rekvizīti un paraksti**

 **Pasūtītājs: Izpildītājs:**

|  |  |
| --- | --- |
| **Nacionālā elektronisko plašsaziņas līdzekļu padome** | \_\_\_\_\_\_\_\_\_\_\_\_\_\_\_\_\_\_\_\_ |
| Doma laukuma 8A, Rīga, LV-1939 | Adrese: |
| Nodokļu maks. reģ. Nr. 90000081852 | Reģ. Nr. |
| Valsts kase, kods: TRELLV21  | Banka:  |
| konts: LV69TREL2470010010000 | konts:  |
| Tālrunis: + 371 7221848Fakss: + 371 7220448E-pasts: neplpadome@neplpadome.lv  | Tālr.:Fakss:E-pasts:  |

|  |  |
| --- | --- |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **/D. Ķezbere/** | /\_\_\_\_\_\_\_\_\_\_\_\_\_\_\_\_\_\_\_\_/ |

**1.pielikums**

\_\_\_\_.\_\_\_.2018. līgumam Nr.\_\_\_

**TEHNISKAIS PIEDĀVĀJUMS**

|  |  |  |  |
| --- | --- | --- | --- |
| **Nr.** | **Tehniskajā specifikācijā** **paredzētie uzdevumi** | **Uzdevuma izpildes apraksts** | **Uzdevuma izpildes laiks** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| ... |  |  |  |

|  |  |
| --- | --- |
|  Pasūtītājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Izpildītājs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **/D. Ķezbere/** | /\_\_\_\_\_\_\_\_\_\_\_\_\_\_\_\_\_\_\_\_/ |

**2.pielikums**

\_\_\_\_.\_\_\_.2018. līgumam Nr.\_\_\_

**FINANŠU PIEDĀVĀJUMS**

|  |  |  |  |
| --- | --- | --- | --- |
| Nr. p. k. | Izmaksu pozīcija | Cena, *euro* bez PVN | Cena, *euro* ar PVN |
| 1. |  |  |  |
| 2. |  |  |  |
| 3. |  |  |  |
| … |  |  |  |
| Kopējā summa *euro* (bez PVN): |  |
| PVN: |  |
| Kopējā summa *euro* (ar PVN): |  |

|  |  |
| --- | --- |
|  Pasūtītājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Izpildītājs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **/D. Ķezbere/** | /\_\_\_\_\_\_\_\_\_\_\_\_\_\_\_\_\_\_\_\_/ |

1. Pieteikuma formu paraksta pretendentu pārstāvēt tiesīga persona vai tā pilnvarota persona (šādā gadījumā obligāti jāpievieno pilnvara). Ja piedāvājumu iepirkumam iesniedz personu apvienība, pieteikumu papildina, norādot personu apvienības locekļus, personu, kura pārstāv personu apvienību iepirkuma procedūrā, kā arī katras personas atbildības apjomu. Pieteikumu paraksta visi personu apvienības dalībnieki. [↑](#footnote-ref-1)